/* KOM/2011/0069 v konečnom znení - COD 2011/0147 */ OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie týkajúce sa pozície Rady v prvom čítaní k návrhu smernice Európskeho parlamentu a Rady, ktorou sa mení a dopĺňa smernica 1999/62/ES o poplatkoch za používanie určitej dopravnej infraštruktúry ťažkými nákladnými vozidlami





[pic] | EURÓPSKA KOMISIA | Brusel, 15.2.2011 KOM(2011) 69 v konečnom znení 2008/0147 (COD) OZNÁMENIE KOMISIEEURÓPSKEMU PARLAMENTUpodľa článku 294 ods. 6 Zmluvy o fungovaní Európskej únietýkajúce sa pozície Rady v prvom čítaní k návrhu smernice Európskeho parlamentu a Rady, ktorou sa mení a dopĺňa smernica 1999/62/ES o poplatkoch za používanie určitej dopravnej infraštruktúry ťažkými nákladnými vozidlami 2008/0147 (COD) OZNÁMENIE KOMISIEEURÓPSKEMU PARLAMENTUpodľa článku 294 ods. 6 Zmluvy o fungovaní Európskej únietýkajúce sa pozície Rady v prvom čítaní k návrhu smernice Európskeho parlamentu a Rady, ktorou sa mení a dopĺňa smernica 1999/62/ES o poplatkoch za používanie určitej dopravnej infraštruktúry ťažkými nákladnými vozidlami (Text s významom pre EHP) 1. KONTEXT Dátum predloženia návrhu Európskemu parlamentu a Rade (dokument KOM(2008) 436 v konečnom znení – 2008/0147 KOD): | 08 .07 .2008 | Dátum stanoviska Európskeho hospodárskeho a sociálneho výboru: | 16 .12 .2009 | Dátum stanoviska Európskeho parlamentu, prvé čítanie: | 11 .03 .2009 | Dátum prijatia politickej dohody Rady vzhľadom na pozíciu Rady v prvom čítaní: | 15 .10 .2010 | Dátum prijatia pozície Rady | 14. 02. 2011 | 2. CIEĽ NÁVRHU KOMISIE Aby sa odstránili narušenia hospodárskej súťaže medzi dopravnými podnikmi a zriadil spravodlivý mechanizmus účtovania nákladov na infraštruktúru dopravcom, v smernici 1999/62/ES sa stanovujú maximálne sadzby, ktoré môžu členské štáty účtovať ťažkým nákladným vozidlám za používanie určitých dopravných infraštruktúr. Pri určovaní týchto sadzieb členské štáty nesmú zohľadňovať externé náklady ako napríklad náklady na znečistenie ovzdušia a hluk. Zmeny a doplnenia, ktoré navrhuje Komisia, umožnia takéto poplatky, ktoré, ak sa zavedú, podporia efektívnejšiu a čistejšiu nákladnú dopravu. Najdôležitejšou spomedzi ďalších navrhovaných zmien je zvýšená flexibilita členských štátov pri určovaní rôznych mýtnych sadzieb, ktorá má podporiť širšie využívanie komunikácií v časoch mimo dopravnej špičky a v konečnom dôsledku znížiť preťaženie (dopravné zápchy). A konečne dodatočné príjmy generované spoplatnením externých nákladov by sa mali využiť na financovanie projektov prispievajúcich k udržateľnosti dopravy. 3. Pripomienky k pozícii Rady v prvom čítaní 3.1 Všeobecné pripomienky k pozícii Rady v prvom čítaní Primárnym cieľom návrhov Komisie je umožniť členským štátom, aby internalizovali najrelevantnejšie externé náklady pri spoplatňovaní ťažkých nákladných vozidiel a rozšírili rozsah pôsobnosti smernice aj na oblasť mimo transeurópskej siete (TEN). Tieto ciele sa v pozícii Rady v prvom čítaní do veľkej miery dosiahli. 3.2 Podrobné pripomienky Komisie k pozícii Rady v prvom čítaní Kľúčové ustanovenia v pozícii Rady a stanoviská Komisie k týmto ustanoveniam: Pozícia Rady | Stanovisko Komisie | Rozšírenie rozsahu pôsobnosti smernice o diaľnice nepatriace do TEN (článok 2 a článok 7) | Nenapĺňa pôvodný návrh Komisie rozšíriť rozsah pôsobnosti na všetky cesty, no napriek tomu predstavuje významný pokrok | Členské štáty môžu internalizovať externé náklady ako napríklad náklady na znečistenie ovzdušia a hluk, ale nie náklady na preťaženie (článok 7c ods. 1). Môžu však upravovať poplatky za infraštruktúru účtované počas období dopravných špičiek pri stálom príjme v širšom rozsahu než v súčasnej smernici (článok 7f ods. 3). | Komisia by bola uprednostnila zaradenie nákladov na preťaženie medzi externé náklady, ako sú náklady na znečistenie ovzdušia a hluk. Širšia diferenciácia poplatkov za infraštruktúru však predstavuje prijateľné a praktické náhradné riešenie zníženia preťaženia. | Euro VI sa má vyňať z externých nákladov na obdobie 4 rokov po nadobudnutí účinnosti smernice (článok 7c ods. 3). | V zásade Komisia podporuje oslobodenie menej znečisťujúcich vozidiel od týchto poplatkov, ale len na pevné a obmedzené obdobie. | Členské štáty sa môžu rozhodnúť oslobodiť vozidlá s hmotnosťou od 3,5 do 12 ton od mýtnych poplatkov z iných dôvodov, než sú environmentálne náklady, náklady na preťaženie a administratívne náklady (článok 7 ods. 5). | Komisia by bola uprednostnila odôvodnenie týchto odchýlok objektívnymi a jasne určenými dôvodmi | Navrhuje, aby platilo, že prostriedky získané internalizáciou externých nákladov by sa mali vyčleniť na programy, ktoré zlepšujú udržateľnosť dopravného systému, ale konečné rozhodnutie o tom, ako využiť tieto prostriedky, by si ponechali členské štáty (článok 9 ods. 2) | Komisia by bola pred znením „by sa mali vyčleniť“ uprednostnila znenie „sa vyčlenia“ alebo prinajmenšom doplnenie požiadavky, aby členské štáty informovali o spôsobe, akým takto získané prostriedky využívajú, a vyjadrili pevnú politickú vôľu využiť ich v sektore dopravy, najmä v transeurópskej sieti. Komisia by taktiež bola uprednostnila nevypustenie formulácie o využívaní príjmu z poplatkov za infraštruktúru zo súčasnej smernice. | Možnosť zmeniť a doplniť väčšinu príloh k súčasnej smernici prostredníctvom delegovaných aktov (bývalé komitologické regulačné postupy) bola z návrhu odstránená (článok 9b). | Komisia by uprednostnila ponechanie možnosti meniť a dopĺňať tieto prílohy prostredníctvom delegovaných aktov, najmä prílohy III, a hodnotu pre budúce normy Euro v novej prílohe IIIb (k pozícii Rady). | Treba poznamenať, že pozícia Rady v prvom čítaní obsahuje tieto zmeny a doplnenia Európskeho parlamentu v prvom čítaní, ktoré boli pre Komisiu prijateľné: 30, 34, 36, 46, 50 a 69. Rada do svojej pozície zahrnula aj zmenu a doplnenie 52. Iné zmeny a doplnenia sa v pozícii Rady zohľadnili čiastočne, napríklad zmena a doplnenie 58 o inflačnej úprave alebo časť zmeny a doplnenia 63. Okrem toho sa v pozícii Rady sčasti prijala aj zmena a doplnenie 43. Tým sa zvyšuje variácia povolených mýtnych poplatkov medzi obdobiami v dopravnej špičke a mimo dopravnej špičky zo 100 % nad minimálnou sadzbou až na 175 % nad maximálnou prípustnou priemernou sadzbou. Tento prístup v praxi umožňuje zaviesť podobné stimuly motivujúce na vyhýbanie sa dopravným špičkám ako návrh Parlamentu, v ktorom sa požadovala variácia 500 %, ale len nad minimálnou sadzbou. Nasledujúce podstatné zmeny a doplnenia Parlamentu, ktoré pre Komisiu boli prijateľné, neboli včlenené do pozície Rady (najdôležitejšie sú uvedené polotučným písmom, čísla v zátvorkách odkazujú na príslušné zmeny a doplnenia EP): - Zmena a doplnenie článku 7a ods. 1, ktorou sa vypúšťa formulácia oprávňujúca členské štáty uplatňovať na vozidlá registrované v príslušnom členskom štáte len ročné sadzby (31). - Zmena a doplnenie navrhovaného článku 7b ods. 2, ktorou sa členské štáty oprávňujú vyberať poplatok za preťaženie, zohľadňujúci náklady na preťaženie, a ktorou sa od nich požaduje príprava návrhu akčného plánu boja proti preťaženiu (33). - Formulácia umožňujúca v prípadoch, keď vodiči nemôžu predložiť doklady potrebné na overenie triedy Euro, aby sa akékoľvek z toho vyplývajúce dodatočné náklady vodičovi preplatili, ak neskôr predloží takýto dôkaz (42). - Zmena a doplnenie článku 7g ods. 2, v ktorej sa vyžaduje, aby Komisia informovala Parlament, a nie len výbor, či mýtny systém spĺňa požiadavky smernice (44), a zmena a doplnenie článku 7g ods. 4, v ktorej sa vyžaduje, aby Komisia zasielala Európskemu parlamentu rozhodnutia, ktoré sa sprístupňujú výboru uvedenému v tomto článku (47). - Dodatočný pododsek v článku 7g ods. 3, v ktorom sa od členských štátov vyžaduje, aby podrobne uviedli, ako chcú vyčleňovať finančné prostriedky získané internalizáciou externých nákladov (45). - Zmena a doplnenie článku 7i ods. 5 týkajúca sa formulácie o využívaní systému Galileo. Konkrétne využívanie tohto systému ako efektívneho prostriedku na výber poplatkov (53). - Rôzne formulácie o vyčleňovaní finančných prostriedkov získaných zo spoplatňovania externých nákladov (55) a o použití prostriedkov, ktoré sa získali zo spoplatňovania infraštruktúry, členskými štátmi (56). - Zmena a doplnenie článku 9 ods. 2, v ktorej sa vyžaduje, aby sa najmenej 15 % prostriedkov získaných internalizáciou externých nákladov účelovo viazalo na výdavky projektov TEN-T (57). - Zmena a doplnenie článku 11 ods. 2, v ktorej sa od Komisie vyžaduje, aby monitorovala postupné rušenie systémov spoplatňovania podľa času (61). - Zmena a doplnenie článku 11 ods. 2, v ktorej sa vyžaduje, aby Komisia predložila legislatívny návrh ďalšej revízie smernice (druhá časť zmeny a doplnenia 63). Do pozície Rady neboli včlenené tieto zmeny a doplnenia Európskeho parlamentu, ktoré pre Komisiu neboli prijateľné: 9, 12, 13, 25, 26, 27, 28, 29, 32, 37, 38, 39, 40, 48, 49, 54, 59, 60, 62, 64, 65, 66, 67 a 68. A konečne zmenu a doplnenie 35, v ktorej sa uvádza nový článok 7c, podľa ktorého sa poplatky neuplatňujú na vozidlá, ktoré už vopred spĺňajú budúce emisné normy EURO, Rada čiastočne prijala. Predĺžila však dobu platnosti výnimky pre vozidlá EURO VI a pridala dobu platnosti výnimky pre vozidlá EURO V. 4. ZÁVER Rada prijala svoju pozíciu v prvom čítaní kvalifikovanou väčšinou po politickej dohode dosiahnutej 15. októbra 2010. Komisia je toho názoru, že pozícia Rady odráža hlavné ciele jej návrhu, a preto ju môže podporiť.